钦定古今图书集成/明伦汇编/氏族典/第549卷 > 《廖用贤尚友录》 > 叶伯巨
## 钦定古今图书集成/明伦汇编/氏族典/第549卷 > 《廖用贤尚友录》 > 叶伯巨

按《万姓统谱》：“伯巨，字居昇，宁海人。好读书，弱冠有名
于乡，为县学生，长通经术，升入太学。洪武八年，诏诸
生分教北方，伯巨得平遥县，待诸生如子。九年，星变，
下诏求言，伯巨为万言书，言分封太侈。书奏，上大怒，
诏逮系狱，病死狱中。”